Budaörs Német Nemzetiségi Önkormányzat

Deutsche Selbstverwaltung Wudersch

2040 Budaörs, Budapesti u.45. Tel/Fax: 06-23-440-217

**JEGYZŐKÖNYV / *PROTOKOLL***

**A Budaörsi Német Nemzetiségi Önkormányzat 2016. november 7-i**

**2016. évi KÖZMEGHALLGATÁSÁRÓL**

**Időpont/*Zeitpunkt:*** 2016. november 7. hétfő 15.00

**Helyszín/*Ort*:** Heimatmuseum, 2040 Budaörs, Budapesti út 45.

**Jelenlévők/*Anwesende:***

Boros György BNNÖ elnök, Németh Magdolna BNNÖ elnökhelyettes, Dr. Gajdos-Frank Katalin és Michelberger Katalin BNNÖ képviselők;

Csikós András az Ó-temető karbantartásáért felelős Csikós-Méz Bt részéről;

Frank János a Német Kulturális Egyesület Budaörstől;

Sokolowskiné Szakács Katalin a Minálunk.hu részéről,

Steinhauser Klára és Pittler Ferenc német nemzetiségi budaörsi lakos;

Ládonyi János a BVÖ részéről;

**Napirendi pont:**

1. **Közmeghallgatás**

Boros György BNNÖ elnök megnyitotta a Közmeghallgatást és javasolta a megjelenteknek, tegyék fel kérdéseiket, kéréseiket a BNNÖ Képviselő-testületének.

Első kérdés Steinhauser Klárától érkezett: a Németországból érkező „Unsere Post” című német nyelvű folyóirat felől érdeklődött, hogy beszkennelt változatban minden hónapban megkaphatja-e.

Dr. Gajdos-Frank Katalin válaszában közölte Steinhauser Klárával, hogy kérésére minden hónapban be tudják szkennelni és meg tudják neki küldeni az említett Unsere post című német nyelvű folyóiratot.

Második kérdés Pittler Ferenctől érkezett: Pittler Ferenc a Budaörsi Passió előkészületeiről érdeklődött.

Boros György BNNÖ Elnök tájékoztatta Pittler Ferencet arról, hogy 2016. decemberében tervezi a BNNÖ egy megbeszélés megszervezését, mely keretében pontosítják a teendőket a 2018. évi Budaörsi Passióval kapcsolatban.

Harmadik kérdés Szakács Katalintól érkezett: Szakács Katalin is a Budaörsi Passió terveiről kérdezett.

Németh Magdolna BNNÖ képviselő jelezte Szakács Katalinnak, hogy a BNNÖ kapcsolatot kíván felvenni a Budaörsi Passió egyesülettel és Ritter Imre Parlamenti szószólóval, hogy a tervezett 2016. decemberi megbeszélésen mindenki meg tudja tárgyalni a 2018. évi Budaörsi Passió feladatait, előkészületeit.

További kérdések nem hangzottak el, a BNNÖ Képviselő-testülete a 2016. évi a Közgyűlést jóváhagyólag elfogadta berekesztette.

Egyéb napirendi pont nem lévén az elnök a Közmeghallgatást 16:00-kor berekesztette.

kmf.

Jegyzőkönyv hitelesítő

|  |  |
| --- | --- |
| Boros György  BNNÖ elnök | Dr. Gajdos-Frank Katalin  BNNÖ képviselő |